CELEX: 62009FN0002
Language: el
Date: 2009-01-19 00:00:00
Title: Υπόθεση F-2/09: Προσφυγή/αγωγή της 19ης Ιανουαρίου 2009 — Menghi κατά ENISA

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/53
            
         Προσφυγή/αγωγή της 19ης Ιανουαρίου 2009 — Menghi κατά ENISA
   (Υπόθεση F-2/09)
   (2009/C 55/97)
   Γλώσσα διαδικασίας: η γαλλική
   Διάδικοι
   
      Προσφεύγων/ενάγων: Achille Menghi (Κάλιαρι, Ιταλία) (εκπρόσωπος: L. Defalque, δικηγόρος)
   
      Καθού/εναγόμενος: Ευρωπαϊκός Οργανισμός για την Ασφάλεια Δικτύων και Πληροφοριών
   Αντικείμενο και περιγραφή της διαφοράς
   Ακύρωση της απόφασης να μην οριστικοποιηθεί η σύμβαση του προσφεύγοντος/ενάγοντος μετά την περίοδο δοκιμασίας, καθώς και αίτημα αποκατάστασης της υλικής ζημίας και ικανοποίησης της ηθικής βλάβης.
   Αιτήματα του προσφεύγοντος/ενάγοντος
   Ο προσφεύγων/ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 3ης Οκτωβρίου 2008 με την οποία απορρίφθηκε η διοικητική ένσταση του προσφεύγοντος/ενάγοντος σχετικά με την απόφαση της ΑΑΣΣ της 14ης Μαρτίου 2008 να μην οριστικοποιήσει τη σύμβασή του·
            
         
               —
            
            
               κατά συνέπεια, να ακυρώσει την απόφαση της ΑΑΣΣ της 14ης Μαρτίου 2008 να μην οριστικοποιήσει τη σύμβαση του προσφεύγοντος/ενάγοντος·
            
         
               —
            
            
               να υποχρεώσει την ΑΑΣΣ να αποζημιώσει τον προσφεύγοντα/ενάγοντα για την οικονομική ζημία που υπέστη λόγω της μη οριστικοποίησης της σύμβασης πρόσληψης διάρκειας τριών ετών, την οικονομική ζημία που υπέστη λόγω των ιατρικών εξόδων στα οποία υποβλήθηκε, καθώς και προς ικανοποίηση της ηθικής βλάβης λόγω ηθικής παρενόχλησης·
            
         
               —
            
            
               να καταδικάσει τον Ευρωπαϊκό Οργανισμό για την Ασφάλεια Δικτύων και Πληροφοριών στα δικαστικά έξοδα.